CELEX: 62009CA0339
Language: hu
Date: 2010-12-16 00:00:00
Title: C-339/09. sz. ügy: A Bíróság (első tanács) 2010. december 16-i ítélete (a Nejvyšší správní soud (Cseh Köztársaság) előzetes döntéshozatal iránti kérelme) — Skoma-Lux s. r. o. kontra Celní ředitelství Olomouc (Közös Vámtarifa — Tarifális besorolás — Kombinált Nómenklatúra — 2204 és 2206 vámtarifaszám — Friss szőlőből készült, erjesztett ital — 15,8-16,1 térfogatszázalékos tényleges alkoholtartalom — Kukoricaalkohol és répacukor hozzáadása a gyártás során)

19.2.2011   
            
            
               HU
            
            
               Az Európai Unió Hivatalos Lapja
            
            
               C 55/12
            
         A Bíróság (első tanács) 2010. december 16-i ítélete (a Nejvyšší správní soud (Cseh Köztársaság) előzetes döntéshozatal iránti kérelme) — Skoma-Lux s. r. o. kontra Celní ředitelství Olomouc
   (C-339/09. sz. ügy) (1)
   
   (Közös Vámtarifa - Tarifális besorolás - Kombinált Nómenklatúra - 2204 és 2206 vámtarifaszám - Friss szőlőből készült, erjesztett ital - 15,8-16,1 térfogatszázalékos tényleges alkoholtartalom - Kukoricaalkohol és répacukor hozzáadása a gyártás során)
   2011/C 55/19
   Az eljárás nyelve: cseh
   
      A kérdést előterjesztő bíróság
   
   Nejvyšší správní soud
   
      Az alapeljárás felei
   
   
      Felperes: Skoma-Lux s. r. o.
   
      Alperes: Celní ředitelství Olomouc
   
      Tárgy
   
   Előzetes döntéshozatal iránti kérelem — Nejvyšší správní soud — A 2003. szeptember 11-i 1789/2003/EK bizottsági rendelettel (HL L 281., 1. o.; magyar nyelvű különkiadás 2. fejezet, 14. kötet, 3. o.) módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (HL L 256., 1. o.; magyar nyelvű különkiadás 2. fejezet, 2. kötet, 382. o.) I. mellékletének értelmezése — Kagor vörös desszertbor — A Kombinált Nómenklatúra 2204 vagy 2206 vámtarifaszáma alá történő besorolás
   
      Rendelkező rész
   
   A 2005. október 27-i 1719/2005/EK bizottsági rendelettel módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletet úgy kell értelmezni, hogy a friss szőlőből készült, erjesztett, 0,75 literes palackban forgalmazott, 15,8–16,1 térfogatszázalékos alkoholtartalmú italt, amelyhez a gyártás során répacukrot és kukoricaalkoholt adtak, az említett rendelet I. mellékletét képező Kombinált Nómenklatúra 2206 vámtarifaszáma alá kell besorolni.
   
      (1)  HL C 282., 2009.11.21.